《楚州龙庙迎享送神辞 其一》
宋代·崔敦礼

君之来兮殊廷，雷隆隆兮雨冥冥。从天吴兮罔象，纷万怪兮如云。

若有妖兮震奔沛，吹逆浪兮扬膻腥。授天矛兮下讨，披蒙雾兮祥氛。

地平天静兮日月清夷，我民蒙福兮万年报事。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。